Ympäristöministeriö

Ylijohtaja Timo Tanninen

kirjaamo.ym@ymparisto.fi

**Asia: Biologista monimuotoisuutta koskevan yleissopimuksen alkuperäiskansojen perinnetietoa käsittelevän artiklan 8(j) kansallisen asiantuntijatyöryhmän toimikauden jatkaminen**

**Viite: YM049:00/2012**

Ympäristöministeriö on asettanut Biologista monimuotoisuutta koskevan yleissopimuksen alkuperäiskansojen perinnetietoa käsittelevän artiklan 8(j) kansallisen asiantuntijatyöryhmän (8(j) -työryhmä) toimikaudelle 15.2.2013–31.12.2014.

8(j) -työryhmä on kokouksessaan 28.10.2014 päättänyt kunnioittavimmin esittää, että sen toimikautta jatkettaisiin 31.3.2015 asti ja valtuuttanut työryhmän puheenjohtajaa ja sihteeriä laatimaan asiassa esityksen ympäristöministeriölle.

8(j) -työryhmä on pitänyt yhteensä kuusi kokousta. Työryhmä on arvioinut, että se ei ehdi saada sille asetettuja tehtäviä tehdyksi eikä laatia työstään loppuraporttia vuoden 2014 aikana. Jatkoajan hakemisen lisäperusteena on biodiversiteettisopimuksen osapuolikokouksen hyväksymän vapaaehtoisen Tkarihwaie:ri -eettisen menettelytapasäännöstön käännöstyön loppuunsaattaminen sekä biodiversiteettisopimuksen 12. osapuolikokouksen päätösten toimeenpanon edistäminen.

Pyydän kunnioittavammin, että ympäristöministeriö myöntää työryhmälle jatkoaikaa 31.3.2015 asti ja tälle työlle turvataan asianmukaiset resurssit.

3.12.2014

Klemetti Näkkäläjärvi Sanna-Kaisa Juvonen

8(j) -työryhmän puheenjohtaja 8(j) -työryhmän sihteeri

Tiedoksi:

Saamelaiskäräjät

8(j) -työryhmä